ddrg/super_eurlex huggingface dataset:
SL Uradni list Evropske unije C 151/23

Obvestilo ministra za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 151/06

Minister za gospodarstvo, kmetijstvo in inovacije sporoča, da je prejel vlogo za pridobitev dovoljenja za iskanje ogljikovodikov v bloku E2, kot je označen na zemljevidu v Prilogi 3 k Uredbi o rudarstvu (Mijnbouwregeling) (Vladni uradni list (Staatscourant) 2002, št. 245).

Minister za gospodarstvo, kmetijstvo in inovacije vabi v skladu z navedeno direktivo in s členom 15 Zakona o rudarstvu (Mijnbouwwet) (Uradni list Kraljevine Nizozemske (Staatsblad) 2002, št. 542) vse zainteresirane strani, da oddajo konkurenčne vloge za pridobitev dovoljenja za iskanje ogljikovodikov v bloku E2 nizozemskega epikontinentalnega pasu.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz člena 5(1) in (2) ter člena 6(2) navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega obvestila v Uradnem listu Evropske unije na naslov:

De minister van Economische Zaken, Landbouw en Innovatie ter attentie van dhr. P. Jongerius, directie Energiemarkt ALP/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Za podrobnejše informacije vam je na voljo g. E. J. Hoppel, ki je dosegljiv na telefonski številki: +31 703797088.
SL Uradni list Evropske unije C 77/5

Obvestilo v vednost osebam in subjektom, za katere veljajo omejevalni ukrepi, določeni v Sklepu Sveta 2011/137/SZVP o omejevalnih ukrepih zaradi razmer v Libiji in Uredbi Sveta (EU) št. 204/2011 o omejevalnih ukrepih glede na razmere v Libiji

2011/C 77/05

SVET EVROPSKE UNIJE

Osebe in subjekte, navedene v prilogi k Izvedbenemu sklepu Sveta 2011/156/SZVP (1) o omejevalnih ukrepih zaradi razmer v Libiji in v prilogi k Izvedbeni uredbi Sveta (EU) št. 233/2011 (2) o omejevalnih ukrepih glede na razmere v Libiji, obveščamo o naslednjem:

Svet Evropske unije je sklenil, da bi bilo treba osebe in subjekte iz navedenih prilog uvrstiti na seznam oseb in subjektov, za katere veljajo omejevalni ukrepi iz Sklepa Sveta 2011/137/SZVP (3) o omejevalnih ukrepih zaradi razmer v Libiji in Uredbe Sveta (EU) št. 204/2011 (4) o omejevalnih ukrepih glede na razmere v Libiji.

Zadevne osebe in subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletiščih iz Priloge IV k Uredbi (EU) št. 204/2011, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 7 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam pošljejo skupaj z dokazili Svetu, in sicer na naslov:

Council of the European Union General Secretariat TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 64, 11.3.2001, str. 29.

(2) UL L 64, 11.3.2001, str. 13.

(3) UL L 58, 3.3.2011, str. 53.

(4) UL L 58, 3.3.2011, str. 1.
SL Uradni list Evropske unije C 93/22

Obvestilo ministra za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 93/11

Minister za gospodarstvo, kmetijstvo in inovacije sporoča, da je prejel vlogo za pridobitev dovoljenja za pridobivanje ogljikovodikov na območju, imenovanem IJsselmuiden.

To območje leži v provinci Overijssel ter je omejeno s povezovalnimi črtami med točkami A–B, B–C, C–D, D–E, E–F, F–G in A–H in z mejo med provincama Overijssel in Gelderland med točkama H in G.

Koordinate teh točk so:

Točka X Y A 188000,00 512000,00 B 204982,97 512000,00 C 208443,86 507940,65 D 222164,41 507699,42 E 231525,76 500038,73 F 220500,00 500000,00 G 204662,32 490949,90 H 188000,00 503826,19

Položaj zgoraj navedenih točk je izražen v zemljepisnih koordinatah, izračunanih na podlagi evropskega terestričnega referenčnega sistema.

Na podlagi tega opisa območja je razvidno, da površina znaša 447,04 km2.

Minister za gospodarstvo, kmetijstvo in inovacije vabi v skladu z navedeno direktivo in členom 15 Zakona o rudarstvu (Uradni list Kraljevine Nizozemske 2002, št. 542) vse zainteresirane strani, da oddajo konkurenčne vloge za izdajo dovoljenja za pridobivanje ogljikovodikov na območju, ki meji na zgoraj navedene točke in koordinate.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De minister van Economische Zaken, Landbouw en Innovatie ter attentie van P. Jongerius, directie Energiemarkt ALP A/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Dodatne informacije so na voljo pri: g. E. J. Hoppel, telefon +31 703797088.
—

Dostop do kulture in sodelovanje v njej ter kulturno izobraževanje imajo lahko pomembno vlogo pri odpravljanju revščine in spodbujanju boljšega socialnega vključevanja, saj lahko med drugim spodbujajo: — osebnostno izpolnitev, posameznikovo izražanje, kritično zavest, svobodo in emancipacijo ter njegovo sodelovanje v družbenem življenju, — socialno vključevanje izoliranih skupin, kot so starostniki, in skupin, ki se soočajo z revščino ali socialno izključenostjo, ter ozaveščanje in odpravljanje stereotipov in predsodkov v zvezi s posebnimi socialnimi in kulturnimi skupinami, — spodbujanje kulturne raznolikosti in medkulturnega dialoga, spoštovanje razlik ter sposobnost preprečevanja in reševanja medkulturnih izzivov, — dostop do informacij in storitev v povezavi s kulturnimi prostori, ki ponujajo dostop do nove informacijske in komunikacijske tehnologije in zlasti interneta, — razvoj ustvarjalnih zmožnosti in kompetenc, ki so bile pridobljene med neformalnim in priložnostnim izobraževanjem in so lahko uporabne na trgu dela, v družbenem in državljanskem življenju,
SL Uradni list Evropske unije C 353/12

Obvestilo osebam in subjektom, za katere veljajo omejevalni ukrepi iz Sklepa Sveta 2010/800/SZVP in Uredbe Sveta (ES) št. 329/2007

2010/C 353/09

SVET EVROPSKE UNIJE

Osebe in subjekte, navedene v Prilogi I k Sklepu Sveta 2010/800/SZVP in Prilogi IV k Uredbi Sveta (ES) št. 329/2007, obveščamo o naslednjem:

Varnostni svet Združenih narodov je predlagal osebe in subjekte, ki bi jih bilo treba vključiti na seznam oseb in subjektov, za katere se uporabljajo določbe odstavka 8 Resolucije VSZN 1718 (2006).

Zadevne osebe in subjekti lahko odboru ZN, ustanovljenemu v skladu z odstavkom 12 Resolucije VSZN 1718 (2006), kadar koli pošljejo zahtevek, skupaj z dokazili, naj se odločitev o njihovi uvrstitvi na seznam ZN ponovno preuči. Vsi tovrstni zahtevki se pošljejo na naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Več informacij je na voljo na: http://www.un.org/sc/committees/751/comguide.shtml

V skladu z odločitvijo ZN je Svet Evropske unije sklenil, da se osebe in subjekti na seznamih iz navedenih prilog uvrstijo na seznam oseb in subjektov, za katere veljajo omejevalni ukrepi iz Sklepa Sveta 2010/800/SZVP in Uredbe Sveta (ES) št. 329/2007. Razlogi za uvrstitev zadevnih oseb in subjektov na seznam so navedeni v ustreznih poljih v Prilogi I k Sklepu Sveta in Prilogi IV k Uredbi Sveta.

Zadevne osebe in subjekte opozarjamo, da lahko pri pristojnih organih zadevne države članice oziroma zadevnih držav članic, kakor so navedeni na spletnih mestih v Prilogi II k Uredbi (ES) št. 329/2007, vložijo prošnjo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člen 7 Uredbe).

Zadevne osebe in subjekti lahko zahtevek, naj se odločitev o njihovi uvrstitvi na zgornja seznama ponovno preuči, skupaj z dokazili pošljejo na naslov:

Svet Evropske unije Generalni sekretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo na Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.
SL Uradni list Evropske unije C 205/7

Obvestilo osebam in subjektom, za katere veljajo omejevalni ukrepi iz Sklepa Sveta 2010/413/SZVP in Uredbe Sveta (ES) št. 423/2007

2010/C 205/03

SVET EVROPSKE UNIJE

Osebe in subjekte, navedene v Prilogi II k Sklepu Sveta 2010/413/SZVP (1) in Prilogi V k Uredbi Sveta (ES) št. 423/2007 (2), obveščamo o naslednjem:

Svet Evropske unije je sklenil, da je treba osebe in subjekte, ki so navedeni v omenjenih prilogah, uvrstiti na sezname oseb in subjektov, za katere veljajo omejevalni ukrepi iz Sklepa Sveta 2010/413/SZVP in Uredbe Sveta (ES) št. 423/2007 o omejevalnih ukrepih proti Iranu.

Zadevne osebe in subjekte je treba opozoriti, da lahko pri pristojnih organih zadevne države članice oziroma zadevnih držav članic, kakor je navedeno na spletnih mestih v Prilogi III k Uredbi (ES) št. 423/2007, vložijo prošnjo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člen 10 Uredbe).

Zadevne osebe in subjekti lahko na ta naslov skupaj z dokazili pošljejo zahtevek, da se odločitev o njihovi uvrstitvi na zgornja seznama ponovno preuči.

Obenem zadevne osebe in subjekte obveščamo, da lahko sklepe Sveta izpodbijajo pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 195, 27.7.2010, str. 39.

(2) UL L 103, 20.4.2007, str. 1; UL L 335M, 13.12.2008, str. 969.
SL Uradni list Evropske unije C 292/29

Obvestilo osebam in subjektom, za katere veljajo člena 19(1)(b) in 20(1)(b) Sklepa Sveta 2010/413/SZVP (Priloga II) in člen 16(2) Uredbe Sveta (EU) št. 961/2010 (Priloga VIII)

2010/C 292/11

SVET EVROPSKE UNIJE

Osebe in subjekte, navedene v Prilogi II k Sklepu Sveta 2010/413/SZVP z dne 26. julija 2010 (1), kakor je bil spremenjen s Sklepom Sveta 2010/644/SZVP (2) , in v Prilogi VIII k Uredbi Sveta (EU) št. 961/2010 (3), obveščamo o naslednjem:

Svet Evropske unije se je po pregledu seznama oseb in subjektov, za katere veljajo omejevalni ukrepi proti Iranu iz členov 19(1)(b) in 20(1)(b) Sklepa 2010/413/SZVP in člena 16(2) Uredbe (EU) št. 961/2010, odločil, da morajo za osebe in subjekte iz zgoraj navedenih prilog še naprej veljati omejevalni ukrepi iz omenjenega sklepa Sveta in navedene uredbe Sveta.

Zadevne osebe in subjekte je treba opozoriti, da lahko pri pristojnem organu zadevne države članice oziroma zadevnih držav članic, kakor je navedeno na spletnih mestih iz Priloge V k Uredbi, vložijo prošnjo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člene 17, 18 in 19 Uredbe).

Opozoriti pa je treba tudi na možnost izpodbijanja sklepa Sveta pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije, ki jo imajo vse zadevne osebe in subjekti.

(1) UL L 195, 27.7.2010, str. 39.

(2) UL L 281, 27.10.2010, str. 81.

(3) UL L 281, 27.10.2010, str. 1.
SL Uradni list Evropske unije C 136/35

Obvestilo osebam, skupinam in organizacijam s seznama iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(glej Prilogo k Uredbi Sveta 2009/…/ES z dne 15. junija 2009)

2009/C 136/11

Osebe, skupine in organizacije, navedene na seznamu v Uredbi Sveta 2009/…/ES z dne 15. junija 2009, seznanjamo z naslednjimi informacijami.

Svet Evropske unije je ugotovil, da so razlogi za vključitev oseb, skupin in organizacij na zadevni seznam oseb, skupin in organizacij, za katere veljajo omejevalni ukrepi iz Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1), še vedno veljavni. Zato je Svet sklenil, da se te osebe, skupine in organizacije obdržijo na tem seznamu.

Uredba Sveta (ES) št. 2580/2001 z dne 27. decembra 2001 določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam in organizacijam, ter da se slednjim ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Zadevne osebe, skupine in organizacije je treba opozoriti, da lahko pri pristojnih organih zadevne države članice oziroma zadevnih držav članic, navedenih na seznamu v prilogi k Uredbi, vložijo prošnjo za pridobitev dovoljenja glede uporabe zamrznjenih sredstev za osnovne potrebe ali posebna plačila v skladu s členom 5(2) te uredbe. Posodobljeni seznam pristojnih organov se nahaja na naslednjem spletnem naslovu:

http://ec.europa.eu/comm/external_relations/cfsp/sanctions/measures.htm

Zadevne osebe, skupine in organizacije lahko Svetu predložijo zahtevek za pridobitev utemeljitve, na podlagi katere so bile obdržane na zadevnem seznamu (če jim ta utemeljitev še ni bila poslana). Zahtevke je treba poslati na naslednji naslov:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIË

Zadevne osebe, skupine in organizacije lahko Svetu na zgornji naslov kadar koli skupaj z vsemi dokazili predložijo zahtevek za ponovno preučitev odločitve o njihovi vključitvi in obdržanju na seznamu. Takšni zahtevki se bodo obravnavali, ko bodo prejeti. V zvezi s tem zadevne osebe, skupine in organizacije opozarjamo, da bo Svet redno pregledoval seznam v skladu s členom 1(6) Skupnega stališča 2001/931/SZVP. Če naj bi bili zahtevki preučeni v okviru naslednjega pregleda, jih je treba predložiti v dveh mesecih od datuma objave tega obvestila.

Obenem zadevne osebe, skupine in organizacije opozarjamo na možnost izpodbijanja uredbe Sveta pri Sodišču prve stopnje Evropskih skupnosti v skladu s pogoji iz člena 230(4) in (5) Pogodbe o ustanovitvi Evropske skupnosti.

(1) UL L 344, 28.12.2001, str. 70.
9.

PRIZNAVA, da je dostop do učinkovitih in razumno uporabljenih antibiotikov bistvenega pomena za zagotovitev visoke ravni javnega zdravja in učinkovite zdravstvene oskrbe tako v razvitih državah kot tudi v državah v razvoju. Brez dostopa do učinkovitih antibiotikov lahko običajne nalezljive bolezni ponovno postanejo življenjsko nevarne, številne zdravstvene in terapevtske posege, kot so zdravljenje raka in presaditve organov, pa bo spremljalo visoko tveganje.
SL Uradni list Evropske unije C 90/1

Obvestilo osebam, skupinam in organizacijam s seznama iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(2007/C 90/01)

Osebe, skupine in organizacije, vključene na seznam Sklepa Sveta 2006/379/ES (1) in Sklepa Sveta 2006/1008/ES (2), se seznanjajo z naslednjimi informacijami:

Svet Evropske unije je ugotovil, da so razlogi za vključitev oseb, skupin in organizacij na zgornji seznam oseb, skupin in organizacij, za katere veljajo omejevalni ukrepi, predvideni v Uredbi Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (3), še zmeraj veljavni. Zato bo Svet te osebe, skupine in organizacije obdržal na omenjenem seznamu.

Uredba Sveta (ES) 2580/2001 določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam in organizacijam, ter da se slednjim ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Zadevne osebe, skupine in organizacije je treba opozoriti, da lahko pri pristojnem organu zadevne države članice oziroma zadevnih držav članic, navedenem na seznamu v Prilogi k Uredbi, vložijo prošnjo za pridobitev dovoljenja glede uporabe zamrznjenih sredstev za nujne potrebe ali posebna plačila (glej člen 5 Uredbe). Posodobljeni seznam pristojnih organov se nahaja na medmrežju na naslednjem spletnem naslovu:

http://ec.europa.eu/comm/external_relations/cfsp/sanctions/measures.htm

Zadevne osebe, skupine in entitete lahko Svetu predložijo zahtevek za pridobitev utemeljitve, na podlagi katere se obdržijo na zgornjih seznamih (če jim ta utemeljitev še ni bila poslana). Zadevne osebe, skupine in organizacije se opozarja na prihodnji pregled seznama s strani Sveta v skladu s členom 1(6) Skupnega stališča 2001/931/SZVP (4).

Prav tako lahko zadevne osebe, skupine in entitete Svetu skupaj z dokazili predložijo zahtevek, da se sklep o njihovi vključitvi na zgornje sezname ponovno preuči. Vse tovrstne zahtevke je treba predložiti v roku enega meseca od datuma objave tega obvestila

Vse tovrstne zahtevke je treba poslati na naslednji naslov: Council of the European Union (Attn: UNSCR 1373 designations), Rue de la Loi 175, B-1048 Brussels.

(1) UL L 144, 31.5.2006, str. 21.

(2) UL L 379, 28.12.2006, str. 123.

(3) UL L 344, 28.12.2001, str. 70.

(4) UL L 344, 28.12.2001, str. 93.
SL Uradni list Evropske unije C 57/1

Akcijski načrt EU glede biološkega in toksičnega orožja, ki dopolnjuje Skupni ukrep EU v podporo BTWC

(2006/C 57/01)

Uvod

Svet je 27. februarja 2006 sprejel Skupni ukrep EU v podporo BTWC, vključno s finančno pomočjo EU. EU poleg ukrepov iz tega skupnega ukrepa in njim v dopolnitev sprejema Akcijski načrt glede biološkega in toksičnega orožja. Ukrepa, navedena v tem akcijskem načrtu, bodo izvajale države članice EU, ki ne potrebujejo financiranja EU.

I. Učinkovita uporaba ukrepov za krepitev zaupanja

Namen

EU želi ponovno oživiti zanimanje za ukrepe za krepitev zaupanja in njihovo uporabo. Večja uporaba teh ukrepov bo povečala preglednost pri izvajanju BTWC.

Opis

V ta namen bodo vse države članice EU zagotovile izpolnjevanje obveze iz BTWC, da bodo vsako leto predložile poročilo o ukrepih za krepitev zaupanja, s čimer bodo začele leta 2006 in tako storile prvi korak. EU bo zlasti zagotovila, da bodo vse države pogodbenice BTWC iz EU letno poročale o obstoječih devetih temah na obrazcu za poročanje za vsako temo posebej. Če bodo vse države članice EU vsako leto predložile poročilo o ukrepih za krepitev zaupanja, bo lahko EU z diplomatskimi ukrepi ostale države pogodbenice spodbudila k izpolnjevanju njihovih obveznosti iz Konvencije. Države članice EU bodo poleg tega tudi razmislile, kako najbolje izboljšati učinkovitost ukrepov za krepitev zaupanja v okviru BTWC, ter o tem razpravljale z ostalimi državami pogodbenicami BTWC.

II. Preiskave domnevne uporabe biološkega orožja

Namen

EU želi povečati učinkovitost obstoječega mehanizma generalnega sekretarja ZN za preiskovanje primerov domnevne uporabe (kemičnega) biološkega in toksičnega orožja. Ta mehanizem je v pravnem smislu ustaljen in ga podpirata tako Generalna skupščina kot Varnostni svet. Po drugi strani pa je EU mnenja, da je treba mehanizem, ki je star že 15 let, pregledati in po potrebi dopolniti.

Opis

Države članice EU bodo upoštevale in na prostovoljni osnovi generalnemu sekretarju prispevale strokovno znanje ter mu tako pomagale dopolniti sezname strokovnjakov in laboratorijev, ki se lahko uporabijo za preiskave. Države članice EU imajo namen generalnemu sekretarju ZN predložiti te podatke do konca decembra 2006 in jih pregledovati ter dopolnjevati vsako drugo leto. Države članice EU bodo partnerje obveščale o pobudah, ki so jih sprejele za izvajanje tega ukrepa, v ta namen pa bodo sodelovale s podobno mislečimi članicami ZN.
A.

Izjava Komisije (k členu 7(3)) Zaradi polne učinkovitosti člena7(3), kakor je bil spremenjen s Sklepom Sveta o spremembi Sklepa 1999/468/ES, se Komisija zavezuje sprejeti pregledne ukrepe, s katerimi bo zagotovljena hkratna obveščenost Evropskega parlamenta o osnutkih izvedbenih ukrepov, predloženih odborom. Z izboljšanim delovanjem registra bi morala Komisija Evropskemu parlamentu dovoliti polno izvajanje nadzorne pristojnosti; pri tem so zlasti potrebni: — jasna opredelitev posameznih dokumentov, pri katerih se uporablja isti postopek; — navedba faze postopka in časovnega načrta; — jasno razlikovanje med osnutkom ukrepov, ki ga hkrati prejmejo Evropski parlament in člani odbora v skladu s pravico do obveščenosti, in končnim osnutkom po predložitvi mnenja odbora, posredovanim Evropskemu parlamentu. Pri finančnih storitvah Komisija v skladu s prevzeto zavezo zagotovi redno obveščanje Parlamenta o delu odborov. Komisija se zaveže, da: 1. uradnik Komisije, ki predseduje sejam odborov, obvešča Parlament na njegovo zahtevo in po vsaki seji odbora o razpravah v zvezi z osnutki izvedbenih ukrepov, ki so bili predloženi odborom; 2. ustno ali pisno odgovarja na morebitna vprašanja, ki se nanašajo na razprave o osnutkih izvedbenih ukrepov, ki so bili predloženi odborom; 3. po potrebi v ta namen potrdi zaveze v točkah 1 do 7 iz pisma komisarja Bolkesteina z dne 2. oktobra 2001 predsednici odbora za ekonomske in monetarne zadeve.
—

Nadaljnji razvoj splošnega pristopa k boju proti terorizmu (a) Nadaljnje izvajanje akcijskega načrta EU o boju proti terorizmu (b) Nadaljnji ukrepi v zvezi s pilotskim projektom za žrtve terorizma (2006) (c) Krepitev sodelovanja med pristojnimi organi v boju proti terorizmu, in sicer z oblikovanjem posebnih kontaktnih točk v državah članicah, ki bodo imele dostop do vseh potrebnih informacij in obveščevalnih podatkov v zvezi s terorističnimi dejavnostmi, ki vključujejo osebe, skupine ali subjekte (2005) (d) Preučitev potrebe in izvedljivosti vzpostavitve Evropske mreže kazenskega pregona (LEN) za boj proti terorizmu (2005) ter po potrebi predlog za njeno vzpostavitev (2006) (e) Sporočilo o večji varnosti eksplozivov, opreme za izdelavo bomb (2005) (f) Sporočilo Komisije o nasilni radikalizaciji in strategiji Sveta o radikalizaciji in novačenju (2005) (g) Predlog za preprečevanje zlorabe dobrodelnih organizacij za namen financiranja terorizma (2006) (h) Sporočilo o rezultatih mehanizma medsebojnega ocenjevanja glede terorizma v 25 državah članicah (2006/2007) (i) Določitev potrebe in obsega pravnih sredstev za zagotovitev, da lahko vse države članice preventivno zamrznejo premoženje določenih oseb v skladu s posebnimi priporočili Projektne skupine za finančno ukrepanje (2007) (j) Prispevek k tekočemu delu v zvezi z zmanjševanjem proizvodnje in širitve kemičnega, jedrskega in biološkega orožja (2007) (k) Razvoj sodelovanja ATLAS in njegov pravni okvir (2006) (l) Oblikovanje zmogljivosti v tretjih državah za boj proti terorizmu in vključitev ustreznih klavzul o boju proti terorizmu v sporazume, ki jih EU/ES sklene s tretjimi državami (m) Razvoj javnih/zasebnih partnerstev za izboljšanje preprečevanja in boja proti terorizmu
(4)

Združeno kraljestvo in Irska v skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola ne sodelujeta pri sprejemanju te uredbe, ki zanju ni zavezujoča in se zanju ne uporablja. ALI